Temeljem članka 215. Pravilnika o proračunskom računovodstvu i računskom planu («Narodne novine» broj 158/2023) i članka 30. Statuta Općine Vladislavci («Službeni glasnik Općine Vladislavci» broj 3/17, 2/18, 4/20, 5/20 -pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 41. sjednici održanoj dana 19.srpnja 2024. godine, donosi

**ODLUKU**

**o raspodjeli rezultata i rasporedu viška u Proračunu Općine Vladislavci za 2023. godinu**

**Članak 1.**

Utvrđuje se da je Općina Vladislavci u 2023. godini i u ranijim godinama ostvarila strukturni poslovni rezultat:

- višak prihoda poslovanja (račun 92211) u iznosu 233.348,86 €,

- manjak prihoda od nefinancijske imovine (račun 92222) u iznosu od 184.026,72 €,

**Članak 2.**

Manjak prihoda od nefinancijske imovine u iznosu 184.026,72 € eura pokriva se iz viška prihoda poslovanja.

**Članak 3.**

Poslovanjem u 2023. godini ostvaren je višak prihoda i primitaka u iznosu od 13.271,79 € što nakon što se pribroji višak prihoda prenesenih iz ranijih godina od 36.050,35 € čini ukupno 49.322,14 € viška prihoda za prijenos u slijedeću proračunsku godinu.

**Članak 4.**

Višak prihoda iz članka 3. ove Odluke u iznosu od 49.322,14 € eura utrošit će se za redovno poslovanje tijekom 2024. godine.

**Članak 5.**

Raspored sredstava iz članka 4. utvrdit će se i uvrstiti u I. Izmjene i dopune Proračuna Općine Vladislavci za 2024. godinu.

**Članak 6.**

Ova Odluka stupa na snagu prvog dana od dana objave u „Službenom glasniku“ Općine Vladislavci.

KLASA: 400-01/24-01/04

URBROJ: 2158-41-01-24-02

U Vladislavcima 19. srpnja 2024.

**Predsjednik**

**Općinskog vijeća**

Krunoslav Morović, v.r.